31993R0317
L 037/8
JURNALUL OFÍCIAL AL UNIUNII EUROPENE
REGULAMENTUL (CEE) NR. 317/93 AL CONSILIULUI
din 9 februarie 1993
de modificare a Regulamentului (CEE) nr. 1906/90 privind unele norme de comercializare a cărnii de pasăre
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a pieței în sectorul cărnii de pasăre (1), în special articolul 1 alineatul (2),
având în vedere propunerea Comisiei,
întrucât Regulamentul (CEE) nr. 1906/90 (2) stabilește anumite norme de comercializare a cărnii de pasăre;
întrucât definițiile cărnii de pasăre conținute în Regulamentul (CEE) nr. 1906/90 ar trebui modificate pentru a exclude toate tipurile de preparate din carne de pasăre;
întrucât, pentru a ține seama în mod corespunzător de condițiile de comercializare a cărnii de pasăre în cadrul comerțului cu amănuntul, ar trebui să li se permită statelor membre să stabilească cerințe specifice privind temperatura în ceea ce privește tranșarea și depozitarea cărnii proaspete de pasăre în cadrul comerțului cu amănuntul,
ADOPTĂ PREZENTUL REGULAMENT:
Articolul 1
Regulamentul (CEE) nr. 1906/90 se modifică după cum urmează:
„1.
«carne de pasăre» înseamnă: carne de pasăre adecvată consumului uman, care nu a fost tratată decât la rece;”.
2. La articolul 2, punctul 5 se înlocuiește cu următorul text:
„5.
«carne proaspătă de pasăre» înseamnă: carne de pasăre neîntărită prin procesul de răcire, care trebuie să fie păstrată tot timpul la o temperatură de cel puțin - 2 °C și de cel mult 4 °C; totuși, statele membre pot fixa cerințe diferite privind temperatura în ceea ce privește tranșarea și depozitarea cărnii proaspete de pasăre în magazinele cu amănuntul sau în incinte adiacente punctelor de vânzare, unde tranșarea și depozitarea sunt realizate doar în scopul de a aproviziona consumatorul direct la fața locului;”.
Articolul 2
Prezentul regulament intră în vigoare a șaptea zi de la data publicării în Jurnalul Oficial al Comunităților Europene.
Cu toate acestea, dispozițiile de la articolul 1 punctul 1 intră în vigoare la 1 ianuarie 1994.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 februarie 1993.